
	诪转谞讬' 讛诪专讝讘 讗讬谉 诇讜 讞讝拽讛 讜讬砖 诇诪拽讜诪讜 讞讝拽讛 讛诪讝讞讬诇讛 讬砖 诇讛 讞讝拽讛 住讜诇诐 讛诪爪专讬 讗讬谉 诇讜 讞讝拽讛 讜诇爪讜专讬 讬砖 诇讜 讞讝拽讛 讞诇讜谉 讛诪爪专讬转 讗讬谉 诇讛 讞讝拽讛 讜诇爪讜专讬转 讬砖 诇讛 讞讝拽讛 讗讬讝讜 讛讬讗 讞诇讜谉 讛诪爪专讬转 讻诇 砖讗讬谉 专讗砖讜 砖诇 讗讚诐 讬讻讜诇 诇讬讻谞住 诇转讜讻讛 专讘讬 讬讛讜讚讛 讗讜诪专 讗诐 讬砖 诇讛 诪诇讘谉 讗祝 注诇 驻讬 砖讗讬谉 专讗砖讜 砖诇 讗讚诐 讬讻讜诇 诇讬讻谞住 诇转讜讻讛 讛专讬 讝讜 讞讝拽讛:

	讜诪讝诪讬谉 诇讬讛 诇讚讬谞讗. 砖诇讗 讻讚讬谉 讜讬爪讗 诪谉 讛讚讬谉 讝讻讗讬: 讜诪驻拽讬谉 诪讬谞讬讛 诪诪讜谞讗 讘讚讬谞讗 诇讗 砖诪讬讛 讚讬讬谉. 讚讙讝诇谉 驻住讜诇 诇讚讬谉 砖讬注讜讜转 讛讚讬谉 讘砖讘讬诇 砖讜讞讚: 讘专讬砖 讻诇 诪讜转讗 讗谞讗 讚诐. 专讗砖 诇讻诇 讛诪讬转讜转 讛讜讗 讚诐 砖讗讬谉 讗讚诐 诪转 讗诇讗 注''讬 专讜讘 讚诐 砖诇讗 讛拽讬讝 讘讝诪谉 讛专讗讜讬 诇讜: 讘专讬砖 讻诇 讞讬讬谉 讗谞讗 讞诪专. 砖讛讬讬谉 诪讞讬讛 讻诇 砖讜转讬讜: 讚讚专讻讬讛 诇诪讬诪转. 讻讙讜谉 讙讜住住: 讘专讬砖 讻诇 诪专注讬谉 讗谞讗 讚诐. 讻诇 转讞诇讜讗讬 讛讗讚诐 注诇 讛讚诐 讛诐 砖诪转专讘讛 注诇讬讜: 讘专讬砖 讻诇 讗住讜讜谉 讗谞讗 讞诪专. 砖讗诐 讬砖转讛 讬讬谉 讻讛诇讻讛 讜讻专讗讜讬 诇讗 讬讘讗 诇讬讚讬 讞讜诇讬: 转诪谉 诪转讘注谉 住诪诪谞讬谉. 砖诐 诪讘拽砖讬谉 住诪诪谞讬诐 诇专驻讜讗讛 砖讘诪拽讜诐 砖讗讬谉 讬讬谉 诪爪讜讬讬谉 转讞诇讜讗讬谉: 讻转讬讘 讗驻讬转讞讗 讚拽驻讜讟拽讬讗. 诪讬诇转讗 讘讗谞驻讬 谞驻砖讛 讛讬讗 讜讗讙讘 讙专专讗 谞住讘讛 讜诇诇诪讜讚 讘谞讬 讛注讬专 诪砖诐 讻转讘讜 砖砖诇砖讛 砖诪讜转 讛诇诇讜 诪讚讛 讗讞转 讛谉 讜谞驻拽讗 诪讬谞讛 诇诪拽讞 讜诪诪讻专 砖讗诐 讛转谞讛 诇诪讻讜专 诇讞讘讬专讜 诪诇讗 诪讚讛 讝讜 讘讗讬讝讛 诇砖讜谉 砖讬讗诪专 讬转谉 砖讬注讜专 讗讞讚 讜诪拽讜诪讜转 诪拽讜诪讜转 讬砖 讬砖 砖拽讜专讬谉 讗谞驻拽 讗讜 讗谞讟诇 讗讜 讗谞讘讙 讜讻讚讗诪专 讘拽讚讜砖讬谉 (讚祝 注.) 诇讬砖转讬 诪专 讗谞讘讙讗 讗''诇 诪讬 住谞讬 诪专 讗住驻专讙讜住 讻讚讗诪专讬 讗讬谞砖讬 讗讜 讗谞讟诇 讻讚拽专讬讜讛讜 专讘谞谉: 讜讗讬讝讛讜 讗谞讟诇. 讙诪专讗 拽讗诪专 诇讬讛 讻诇讜诪专 讜讗讬讝讛讜 砖讬注讜专讜 砖诇 讗谞讟诇: 专讘讬注讬转 砖诇 转讜专讛. 专讘讬注讬转 讛诇讜讙 讚讛讬讬谞讜 讘讬爪讛 讜诪讞爪讛 讜诪砖讜诐 讚讗专讘注讛 讻讜住讜转 砖诇 驻住讞 砖讬注讜专谉 讘专讘讬注讬转 讜诪爪讗讜 诇讛谉 讞讻诪讬诐 住诪讱 诪谉 讛转讜专讛 诪讚' 讻讜住讜转 讛讗诪讜专讬诐 讘诪爪专讬诐 诪讚' 诇砖讜谞讬 讙讗讜诇讛 讛讗诪讜专讬诐 讘驻' 讜讛讜爪讗转讬 (讜讙讗诇转讬 讜诇拽讞转讬 讜讛讘讗转讬) 诇驻讬讻讱 拽专讬 诇讬讛 专讘讬注讬转 砖诇 转讜专讛 讜讻谉 专讘讬注讬转 砖诇 讬讬谉 诇谞讝讬专 讛诇讻讛 诇诪砖讛 诪住讬谞讬 讜讘诪住讻转 谞讝讬专 (讚祝 诇讞.) 讞砖讬讘 注砖专 专讘讬注讬转 讛谉 砖诪谉 讛转讜专讛 砖讬注讜专谉 讘讛讱 专讘讬注讬转 讜讛讻讬 谞诪讬 讗诪专讬谞谉 (讞讜诇讬谉 讚祝 拽讝.) 讚砖讬注讜专 讗谞讟诇 讛讬讬谞讜 专讘讬注讬转 讚讗转拽讬谉 专' 讬注拽讘 诪谞讛专 驻拽讜讚 谞讟诇讗 讘转 专讘讬注转讗: 诪转谞讬' 讛诪专讝讘. 爪讬谞讜专 拽讟谉 讜专讙讬诇讬谉 诇转诇讜转讜 诇住讜祝 爪讬谞讜专 讙讚讜诇 讛讛讜诇讱 注诇 驻谞讬 讻诇 讛讙讙 讜专讙讬诇讬谉 诇讛驻讻讜 诇讻诇 专讗砖 砖讬专爪讜 讜诪专讞讬拽 拽讬诇讜讞 诪讬诐 诪谉 讛讻讜转诇 讜诇砖讜谉 诪专讝讘 讟驻讛 砖诇 诪讬诐 讝讘 讚专讱 砖诐 讻讚讻转讬讘 (讬砖注讬讛 诪) 讻诪专 诪讚诇讬 诇砖讜谉 讟驻讛 讜讛诇讻讱 讗讬谉 诇讜 讞讝拽讛 讚讗讬谞讜 讚讘专 拽讘讜注 讜讗诐 讛讞讝讬拽 讘讜 讘注诇 讛讙讙 讙' 砖谞讬诐 讜转诇讛 讗讜转讜 讘讗讜讬专 讞爪专 讞讘讬专讜 讗讬谞讜 讬讻讜诇 诇讟注讜谉 讛讞讝拽转讬 讚讻讬讜谉 讚诇讗讜 诪讬诇转讗 讚拽讘讬注讜转讗 讛讜讗 诇讗 拽驻讬讚 讘注诇 讞爪专 讜砖转讬拽 砖谞转讬诐 讜砖诇砖: 讗讘诇 讬砖 诇诪拽讜诪讜 讞讝拽讛. 讘讙诪' 诪驻专砖 诇讛: 讛诪讝讞讬诇讛. 讛讜讗 爪讬谞讜专 讛讙'. 讜诇 诪讞讝讬拽 讻诇 讗讜专讱 讛讙讙 讜诪讬诇转讗 讚拽讘讬注讜转 讛讜讗 讛诇讻讱 讬砖 诇讜 讞讝拽讛 讚诇讗 注讘讬讚 讗讬谞砖 讚砖转讬拽 讗诇讗 拽驻讬讚 讜诪讚砖转讬拽 讗讬讻讗 诇诪讬诪专 讛讚讬谉 注诐 讛诪讞讝讬拽 讚讜讚讗讬 谞转专爪讛 注爪诪讜 讘讚诪讬诐: 住讜诇诐 讛诪爪专讬. 拽讟谉 讛讜讗 讛诇讻讱 讗讬谉 诇讜 讞讝拽讛 讚讻讬讜谉 讚诇讗讜 诪讬诇转讗 讚拽讘讬注讜转讗 讛讜讗 诇讗 拽驻讬讚 讜诇讗 讞砖 诇诪讞讜转 讜讛诇讻讱 讗诐 谞转谉 住讜诇诪讜 讘讞爪专 讞讘讬专讜 诇注诇讜转 诇讙讙讜 讜诇砖讜讘讻讜 讗讬谞讛 讞讝拽讛: 讜诇爪讜专讬. 住讜诇诐 讙讚讜诇: 讞诇讜谉 讛诪爪专讬转. 拽讟谞讛 讛讬讗 讗讬谉 诇讛 讞讝拽讛 讗诐 注砖讛 讞诇讜谉 讘讻讜转诇 讘讬转讜 诇讛讘讬讟 讚专讱 砖诐 讜诇砖诪讜专 驻专讚住讜 讜讙讬谞转讜 讜讛讞诇讜谉 驻转讜讞 诇讞爪专 讞讘讬专讜 讜讛讞讝讬拽 讘讛 砖诇砖 砖谞讬诐 讗讬谞讛 讞讝拽讛 讚讻讬讜谉 讚诇讗讜 诪讬诇转讗 讚拽讘讬注讜转讗 讛讜讗 诇讗 讞砖砖 诇诪讞讜转 讗讘诇 讗诐 注砖讗讜 诇讛讗讬专 砖诇讗 讛讬讛 诇讜 讗讜专讛 诪爪讚 讗讞专 讻讬 讗诐 诪讻讗谉 讬砖 诇讜 讞讝拽讛 讚诇砖诐 拽讘讬注讜转 注砖讗讜 讚讗讬谞讜 讬讻讜诇 诇讛砖转诪砖 讘讘讬转讜 讘诇讗 讗讜专讛 讜讻诇 诪讬讚讬 讚拽讘讬注讜转 讛讜讬 讞讝拽讛 讜讛讻讬 讗诪专 砖诪讜讗诇 讘讙诪' 讜诇讗讜专讛 讗驻讬诇讜 讻诇 砖讛讜讗 讛讜讬 讞讝拽讛: 诪诇讘谉. 讛讜讗 诪砖拽讜祝 讛讞诇讜谉 诪诇诪注诇讛 讜诪诇诪讟讛 诪讬诪讬谉 讜诪砖诪讗诇 讻注讬谉 驻转讞: 讙诪' 讗讬谉 诇讜 讞讝拽讛 诪专讜讞 讗讞转. 讗诐 讛诪专讝讘 诪讜谞讞 讘专讗砖 讚专讜诪讬 砖诇 诪讝讞讬诇讛 讜砖讜驻讱 砖诐 诪讬诐 讜讛讞讝讬拽 讘讜 讙' 砖谞讬诐 讗讬谞讛 讞讝拽讛 讜讗诐 爪专讬讱 讘注诇 讞爪专 诇讛砖转诪砖 砖诐 爪专讬讱 讝讛 诇注拽讜专 诪专讝讘讜 诪讻讗谉 讜诇讛谞讬讞 讘专讗砖 讛砖谞讬 砖诇 诪讝讞讬诇讛 讚讗讬谉 讘注诇 讛讙讙 诪驻住讬讚 讘讻讱 讻诇讜诐 讜讛诇讻讱 讗讬谉 讻讗谉 拽讘讬注讜转 诇讛讬讜转 诪讜谞讞 诇注讜诇诪讬诐 诇专讜讞 讝讛 讜讛诇讻讱 诇讗 讞砖砖 讘注诇 讞爪专 诇诪讞讜转: 讗讘诇 讬砖 诇诪拽讜诪讜 讞讝拽讛. 讘讗讞转 诪砖转讬 专讜讞讜转 讗讜 爪驻讜谞讬 讗讜 讚专讜诪讬 砖讗诐 讬注拽专谞讜 诪爪讚 讝讛 讬谞讬讞讜 讘爪讚 讗讞专 讜讗讬谉 讘注诇 讞爪专 讬讻讜诇 诇注拽专讜 诇讙诪专讬 诪谉 讛讞爪专 砖讛专讬 讛讞讝讬拽 诪讬讛讗 讘转讜讱 讛讞爪专 讚诇讙讘讬 讗讞转 诪砖转讬 专讜讞讜转 讛讜讬 诪专讝讘 诪讬诇转讗 讚拽讘讬注讜转讗 讚住转诐 讘讬转 讗讬 讗驻砖专 讘诇讗 诪专讝讘 讜讻砖注砖讛 讝讛 诪专讝讘 讘转讞诇讛 讘讞爪专 诇砖诐 拽讘讬注讜转 注砖讗讜 讜讛讬讛 诇讜 诇讘注诇 讛讞爪专 诇诪讞讜转 讘转讜讱 砖诇砖 讜诪讚诇讗 诪讬讞讛 讛驻住讬讚: 砖讗诐 讛讬讛 讗专讜讱. 讬讜转专 诪讻讚讬 爪专讻讜 讜转讜驻住 讘讗讜讬专 讞爪专 讛专讘讛 诪拽爪专讜 讜讛讬讬谞讜 讗讬谉 诇讜 讞讝拽讛 诇讗专讻讜 讗讘诇 讬砖 诇诪拽讜诪讜 砖讛讜讗 诪讜谞讞 砖诐 讞讝拽讛 讚诇讗 讬注拽专谞讜 诪诪拽讜诪讜 讻诇诇 讗驻讬诇讜 诪爪讚 讝讛 诇爪讚 讗讞专 讗诇讗 讘讗讜转讜 专讜讞 砖讛讞讝讬拽 讜讘讗讜转讜 诪拽讜诐 讛讜讬讗 讞讝拽讛: 砖讗诐 专讜爪讛. 讘注诇 讛讞爪专 诇讘谞讜转 转讞转讬讜 讘讜谞讛 讘谞讬谞讜 注讚 砖诪讙讬注 诇诪专讝讘 讜诇讗 诪爪讬 讟注讬谉 讘注诇 讛讙讙 讻讬 讛讬讻讬 讚讗讞讝讬拽讬 讘诪拽讜诐 讛诪专讝讘 讗讞讝讬拽讬 谞诪讬 讘诪讛 砖转讞转讬讜 砖讗诐 谞讜转谉 专砖讜转 诇转诇讜转 诪专讝讘讜 讘讗讜讬专 诇讗 谞转谉 诇讜 拽专拽注 砖诇讜 砖转讞转 讛诪专讝讘 讜诇讗 砖注讘讚讜 诇讜 诇讘诇转讬 注砖讜转 讘讜 爪专讻讬讜 讘讬谉 讘谞讬谉 讘讬谉 讻诇 讚讘专 讛爪专讬讱 诇讜 讗讘诇 讗诐 讘讗 诇注拽专讜 讜诇讛讙讘讬讛 讘谞讬谞讜 讘诪拽讜诐 砖讛讬讛 讛诪专讝讘 讗讬谞讜 讬讻讜诇 诇注拽专讜 讚诇诪拽讜诪讜 诪讬讛讗 讬砖 诇讜 讞讝拽讛:

讗谞讘讙 讗谞驻拽 讗谞讟诇. 讻诇讜诪专 讗讜转讜 讻诇讬 讗住驻专讙讜住 砖砖讜转讬谉 讘砖讞专讬转 诪砖讜诐 专驻讜讗讛 讛讬讜 拽讜专讬谉 讗讜转讜 讘诇砖讜谞诐 讗谞驻拽 讜讛讬讬谞讜 讗谞讘讙 讜讛讬讬谞讜 讗谞讟诇 讻诇讜诪专 砖讬注讜专讜 讘讗讜转讜 讻诇讬 砖谞讜讟诇讬谉 诪诪谞讜 诇讬讚讬诐. 讜砖讬注讜专讜 讻专讘讬注讬转 砖诇 转讜专讛 讘讬爪讛 讜诪讞爪讛:



驻讬住拽讗 讛诪专讝讘 讗讬谉 诇讜 讞讝拽讛. 讛讬讬谞讜 爪讬谞讜专 拽讟谉 讻诪讜 砖转讬诐 讗讜 砖诇砖 讗诪讜转 砖转讜诇讬谉 讗讜转讜 讘住讜祝 爪讬谞讜专 讙讚讜诇 讻讚讬 砖讬拽诇讞讜 诪讬诪讬讜 讘专讞讜拽 诪谉 讛讻讜转诇. 讜讻砖转诇讜讬 讘住讜祝 讛爪讬谞讜专 讙讚讜诇 (专讙诇讬讜) 讬讻讜诇讬谉 诇讛讞讝讬专讜 诇讗讜转讜 诪专讝讘 诇拽诇讞 诪讬诪讬讜 讗讜 诇讬诪讬谉 讗讜 诇砖诪讗诇:



讜讬砖 诇诪拽讜诪讜 讞讝拽讛. 诪驻专砖 讘讙诪' 诪讗讬 拽讗诪专 讛讻讬 拽讗诪专 讗讬谉 诇讜 讞讝拽讛 讘讞爪专 讗诐 砖讜驻讻讬谉 诪讬诪讬讜 诇讞爪专 讞讘讬专讜 讗诐 讛讜讗 谞讟讜讬 转讚讬专 诇爪讚 讗讞讚 讚讗讬讻讗 诇诪讬诪专 讛讜讗讬诇 讜讗讬谉 诇讜 专砖讜转 诇讛讟讜转讜 诇讗讬讝讛 爪讚 砖讬专爪讛 讘专砖讜转 讘注诇 讞爪专 讘注讛"讘 转诇讜讛讜 砖诐 讜讗讬诪转讬 砖讬专爪讛 讬讻讜诇 诇注讻讘 注诇讬讜:



讜讬砖 诇讜 诇诪拽讜诪讜 讞讝拽讛 诪讘' 专讜讞讜转. 讻诇讜诪专 讜讗诐 讘注诇 讛诪专讝讘 诪讞讝讬专讜 驻注诪讬诐 诇爪讚 讝讛 讜驻注诪讬诐 诇爪讚 讝讛 讘专讜专 砖讬砖 诇讜 诇诪拽讜诪讜 诇砖驻讬讻转 诪讬诪讬讜 讞讝拽讛 讘讞爪专. 讗讬讻讗 讚讗诪专 讗讬谉 诇讜 讞讝拽讛 讘讞爪专 诪专讜讞 讗讞转. 讻砖诇讗 转诇讛 讗诇讗 诪专讝讘 讗讞讚 讘专讗砖 讗讞讚 砖诇 爪讬谞讜专 讗讘诇 转诇讛 砖谞讬 诪专讝讘讬谉 诪砖谞讬 专讗砖讬谉 讜讛讞讝讬专谉 诇讞爪专 讛讬讬谞讜 诪砖转讬 专讜讞讜转讬讜 讜讬砖 诇诪拽讜诪讜 讞讝拽讛. 讜专' 讞谞讬谞讗 诪转专抓 诇诪转谞讬' 讗讬谉 诇讜 讞讝拽讛 砖讬讻讜诇 讘注诇 讞爪专 诇拽爪专 诇诪专讝讘:



砖讗诐 讘讗 诇讘谞讜转. 讘谞讬谉 转讞转 讛诪专讝讘 讘讜谞讛 讜诪拽讘诇 诪讬诪讬讜 讻诪讛 砖专讜爪讛:



讜讬砖 诇诪拽讜诪讜 讞讝拽讛. 砖讗诐 讘讗 诇注拽讜专 砖讗诐 专讜爪讛 诇讛讙讘讬讛 讘谞讬谞讜 讜诇注讜拽专讜 诇诪专讝讘 讗讬谞讜 专砖讗讬:





专砖讘"讗

 砖讗诐 专讜爪讛 诇讘谞讜转 讘讜谞讛 讜讬砖 诇诪拽讜诪讜 讞讝拽讛 砖讗诐 讘讗 诇注讜拽专讜 讗讬谞讜 注讜拽专. 转诪讬讛讗 诇讬, 讚讛讗 诪砖诪注 讚讻诇 讛谞讬 驻诇讬讙讬 讗讛讚讚讬, 讜诪讗讬 讚讗诪专 砖诪讜讗诇 砖讗讬谉 诇诪拽讜诪讜 讞讝拽讛, 讗诪专 专讘讬 讞谞讬谞讗 砖讬砖 诇讜 讞讝拽讛 砖讗诐 讘讗 诇注讜拽专讜 讗驻讬诇讜 诪诪拽讜诐 诇诪拽讜诐 讘讗讜转讜 专讜讞 讗讬谞讜 注讜拽专讜, 讜讻谉 驻讬专砖讜 讛专"砖 讜讛专讗讘"讚 讝"诇, 讜讗诐 讻谉 专讘讬 讬专诪讬讛 讘讗 诇讞诇讜拽 注诇 专讘讬 讞谞讬谞讗 讚讗驻讬诇讜 讗诐 讘讗 诇拽爪专讜 讗讬谞讜 诪拽爪专讜, 讜讻讬讜谉 砖讻谉 诇讬诪讗 讜讬砖 诇诪拽讜诪讜 讞讝拽讛 砖讗诐 讘讗 诇拽爪专讜 讗讬谞讜 诪拽爪专讜. 讜讬"诇 讚讗讬 讛讜讛 讗诪专 讛讻讬 诇讗 讛讬讛 讘诪砖诪注 砖讗诐 讘讗 诇注讜拽专讜 诪爪讚 讗诇 爪讚 讘讗讜转讜 讛专讜讞, 讻讚讘专讬 砖诪讜讗诇, 砖讗讬谞讜 诪砖谞讛讜 诪诪拽讜诐 诇诪拽讜诐, 讗讘诇 讛砖转讗 讚拽讗诪专 砖讗诐 讘讗 诇注讜拽专讜 讗讬谞讜 注讜拽专 讻诇诇 讜讬砖 讘诪砖诪注 砖讗诐 讘讗 诇讟诇讟诇讜 诪诪拽讜诐 诇诪拽讜诐 讜诇注讜拽专讜 讻诇诇 诪拽讜诐 砖讛讬讛 谞转讜谉 讗讬谞讜 注讜拽专讜, 讜讻谉 砖诇讗 讬拽爪专, 讛专讬 注拽专 诪拽爪转讜. 讜讻谉 驻讬专砖 讛专讗讘"讚 讝"诇, 讝讛 诇砖讜谞讜: 讗讬谞讜 注讜拽专讜, 讻诇讜诪专, 讗讬谞讜 注讜拽专 诪诪谞讜 讻诇讜诐, 诇讗 诇拽爪专 讜诇讗 诇砖谞讜转. 讜讛讗讬 讚拽讗诪专 讜讬砖 诇诪拽讜诪讜 讞讝拽讛 诪拽讜诐 拽诇讜讞讜, 砖讗讬谞讜 专砖讗讬 诇拽爪专 诪拽讜诐 拽诇讜讞讜, 诪驻谞讬 砖诪讝讬拽讬谉 讛诪讬诐 诇讻讜转诇. 注讚 讻讗谉. 讜讻转讘 讛讜讗 讝"诇: 讜拽讬讬诪讗 诇谉 讻讘转专讗 砖讛讜讗 诪拽讬讬诐 讛讞讝拽讛 讬讜转专 诪讻讜诇诐. 讜讬砖 诇讜诪专 讚讛诇讻转讗 讻砖诪讜讗诇, 讚讛诇讻转讗 讻讜转讬讛 讘讚讬谞讬. 讜专"讞 讝"诇 驻住拽 讻专讘讬 讞谞讬谞讗, 讚专讘讬讛 讚砖诪讜讗诇 讛讜讗讬, 讜讛专讘 讗诇驻住讬 讝"诇 讛讘讬讗 讗转 讻讜诇谉 讜诇讗 驻住拽 讻讗讞讚 诪谞讬讬讛讜. 讜谞专讗讛 诇讬 砖讛专讘 讝"诇 住讘讜专 讚讛谞讬 诇讗 驻诇讬讙讬, 讗诇讗 讚诪专 讗诪专 讞讚讗 讜诪专 讗诪专 讞讚讗, 讜诪讗讬 讗诐 讘讗 诇注讜拽专讜 砖讗诪专讜 专讘讬 讞谞讬谞讗 讜专讘讬 讬专诪讬讛, 讗诐 讘讗 诇注讜拽专讜 诪讗讜转讜 专讜讞 讜诇讛讞讝讬专讜 诇专讜讞 砖谞讬, 讜讛讜讗 砖讗诪专 砖诪讜讗诇 讜讬砖 诇诪拽讜诪讜 讞讝拽讛 诪砖转讬 专讜讞讜转, 讗诇讗 讚砖诪讜讗诇 讛讜爪专讱 诇驻专砖 诪砖转讬 专讜讞讜转, 讻讬讜谉 讚讗诪专 讗讬谉 诇讜 讞讝拽讛 诪专讜讞 讗讞转, 讗讘诇 专讘讬 讞谞讬谞讗 讜专讘讬 讬专诪讬讛 砖诇讗 讛讝讻讬专讜 专讜讞 讗讞转, 讜诇讗 讛讬讛 谞讜驻诇 讘讜 诇砖讜谉 砖转讬 专讜讞讜转, 砖讛专讬 诇讗 讛讝讻讬专讜 专讜讞 讻诇诇, 讗诪专讜 砖讗诐 讘讗 诇注讜拽专讜, 讚诪砖诪注 砖注讜拽专讜 诪诪拽讜诪讜. 讻谞"诇 诇讚注转 讛专讘 讝"诇 讜讛讚讘专 谞专讗讛 诇讬 注讬拽专.



  诪转谞讬': 住讜诇诐 讛诪爪专讬 讗讬谉 诇讜 讞讝拽讛 讜诇爪讜专讬 讬砖 诇讜 讞讝拽讛. 讜拽讗 诪驻专砖 讛讙诪专讗, 诪爪专讬 砖讗讬谉 诇讜 讗专讘注讛 讞讜拽讬谉, 讜讟注诪讗 诪砖讜诐 讚讗讬谞讜 拽讘讜注, 讜讻诇 砖讗讬谞讜 拽讘讜注 讗讬谞讜 讞讜砖砖 讘注诇 讛讞爪专 诇诪讞讜转 讘讜. 讜诪住转讘专讗 讚讜拽讗 讘砖诇讗 拽讘注讜 讘讻讜转诇, 讗讘诇 拽讘注讜, 讜讗驻讬诇讜 讘诪住诪专, 讬砖 诇讜 讞讝拽讛, 讚讻诇 砖讬砖 诇讜 拽讘讬注讜转 讛讬讛 诇讜 诇诪讞讜转. 讜讻谉 诪爪讗转讬讛 砖谞讜讬讛 讘转讜住驻转讗 讘驻专拽 讛讘讬转 讜讛注诇讬讛, 讚转谞讬讗 讛转诐, 住讜诇诐 讛爪讜专讬 讬砖 诇讜 讗专讘注 讗诪讜转 讜诇诪爪专讬 讗讬谉 诇讜 讗专讘注 讗诪讜转, 讜讗诐 讛讬讛 拽讘讜注 讘诪住诪专 讬砖 诇讜 讗专讘注 讗诪讜转. 讜爪讜专讬 讗祝 注诇 驻讬 砖讗讬谞讜 拽讘讜注 讘诪住诪专 讻讘讚讜 拽讜讘注讜, 讜讻讚讗诪专讬谞谉 讘诪住讻转 注讬专讜讘讬谉 讘驻专拽 讞诇讜谉 (注讬专讜讘讬谉 讚祝 注"讝 注"讘). 讻谞"诇.



讞诇讜谉 讛诪爪专讬 讗讬谉 诇讜 讞讝拽讛 讜诇爪讜专讬 讬砖 诇讜 讞讝拽讛 讗讬 讝讛讜 讞诇讜谉 讛诪爪专讬 讻诇 砖讗讬谉 专讗砖讜 砖诇 讗讚诐 讬讻讜诇 诇讬讻谞住 讘转讜讻讜 专讘讬 讬讛讜讚讛 讗讜诪专 讗诐 讬砖 诇讛 诪诇讘谉 讗祝 注诇 驻讬 砖讗讬谉 专讗砖讜 砖诇 讗讚诐 讬讻讜诇 诇讬讻谞住 讘转讜讻讜 讬砖 诇讜 讞讝拽讛. 诪讛讗 讚专讘讬 讬讛讜讚讛 诪砖诪注, 讚爪讜专讬 讗驻讬诇讜 讗讬谉 诇讛 诪诇讘谉 讬砖 诇讜 讞讝拽讛 诇讻讜诇讬 注诇诪讗, 讚讗讬 转谞讗 拽诪讗 讘讬砖 诇讛谉 诪诇讘谉 拽讗诪专, 诇讗 讛讜讛 诇讬讛 诇诪讬诪专 讗诇讗 专讘讬 讬讛讜讚讛 讗讜诪专 讗驻讬诇讜 诪爪专讬 讬砖 诇讜 讞讝拽讛, 讚讛讗 讻讜诇讛讜 讘砖讬砖 诇讜 诪诇讘谉 注住拽讬谞谉, 讗讬 谞诪讬 讛讜讛 诇讬讛 诇诪讬诪专 专讘讬 讬讛讜讚讛 讗讜诪专 讻讬讜谉 砖讬砖 诇讛 诪诇讘谉 讗祝 注诇 驻讬 砖讗讬谉 专讗砖讜 砖诇 讗讚诐 讬讻讜诇 诇讬讻谞住 讘转讜讻讜 讬砖 诇讜 讞讝拽讛. 讗讘诇 讘转讜住驻转讗 (驻"讘 讛"讛) 诪砖诪注 讚转谞讗 拽诪讗 谞诪讬, 讚讛讬讬谞讜 专讘讬 诪讗讬专, 讚住转诐 诪转谞讬转讬谉 专讘讬 诪讗讬专, 讘砖讬砖 诇讛 诪诇讘谉 拽讗诪专, 讚转谞讬讗 讛转诐 讗讬 讝讛讜 讞诇讜谉 讛爪讜专讬转 讻诇 砖专讗砖讜 砖诇 讗讚诐 讬讻讜诇 诇讬讻谞住 讘转讜讻讛 讚讘专讬 专讘讬 诪讗讬专, 讜讘诇讘讚 砖转讛讗 诇讜 诪诇讘谉 讗讜 爪讜专转 驻转讞. 讜砖诪讗 专讘讬 讬讛讜讚讛 讛诪爪专讬 讗讬谉 诇讜 讞讝拽讛 讗祝 注诇 驻讬 砖讬砖 诇讛 爪讜专转 驻转讞, 注讚 砖讬讛讗 诇讛 诪诇讘谉, 讗讘诇 讛爪讜专讬 讘讬谉 讘诪诇讘谉 讘讬谉 讘爪讜专转 驻转讞. 讜诪讻诇 诪拽讜诐 讗讜 诪诇讘谉 讗讜 爪讜专转 驻转讞 讘注讬, 讛讗 诇讗讜 讛讻讬 讗驻讬诇讜 讛爪讜专讬 讗讬谉 诇讜 讞讝拽讛.



诪诇讘谉. 驻讬专砖 讛专讗讘"讚 讝"诇, 讻诪讜 诪讝讜讝讛. 讜诇驻讬 驻讬专讜砖讜 诇讗 讬讚注转讬 诪讛 讘讬谉 爪讜专转 驻转讞 诇诪诇讘谉. 讜砖诪讗 诪诇讘谉 砖注讜砖讛 诇讜 讻注讬谉 诪讝讜讝讛 讜爪讜专转 驻转讞 讗讬谞讜 爪专讬讱, 讗诇讗 砖讞讜转专 讘讻讜转诇 讜诪砖讜讛 讗转 讛爪讚讚讬谉. 讗讘诇 专讘讬' 砖诪讜讗诇 讝"诇 驻讬专砖, 诪诇讘谉, 诪砖拽讜祝 讛讞诇讜谉 诪诇诪注诇讛 讜诪诇诪讟讛 诪讬诪讬谉 讜诪砖诪讗诇 讻注讬谉 驻转讞. 讜诇驻讬 讝讛 讗驻砖专 诇驻专砖 爪讜专转 驻转讞 砖讬砖 诇讛 诪砖拽讜祝 诪诇诪注诇讛 讜诪谉 讛爪讚讚讬谉, 讗讘诇 讗讬谉 诇讛 住祝 诪诇诪讟讛, 讜讻注谞讬谉 砖讗诪专讜 讘爪讜专转 驻转讞 讘注诇诪讗, 拽谞讛 诪讻讗谉 讜拽谞讛 诪讻讗谉 讜拽谞讛 注诇 讙讘讬讛谉.





讛诪讗讬专讬

讛诪砖谞讛 讛砖诪讬谞讬转 讜讛讻讜谞讛 讘讛 讻讻讜谞转 诪砖谞讛 砖诇驻谞讬讛 讜讗诪专 注诇 讝讛 讛诪专讝讘 讗讬谉 诇讜 讞讝拽讛 讜讬砖 诇诪拽讜诪讜 讞讝拽讛 讜讛诪讝讞讬诇讛 讬砖 诇讛 讞讝拽讛 讗诪专 讛专"诐 驻讬专讜砖 诪专讝讘 爪谞讜专 拽讟谉 讜驻讬专讜砖 讗讬谉 诇讜 讞讝拽讛 讜讬砖 诇诪拽讜诪讜 讞讝拽讛 专"诇 讻讬 讻砖讬讛讬讛 诇专讗讜讘谉 诪专讝讘 砖砖讜驻讻讬谉 诪讬诪讬讜 诇讘讬转 砖诪注讜谉 讗讬谉 专讗讜讘谉 讬讻讜诇 诇讜诪专 诇砖诪注讜谉 诇讗 讬住讜专 讝讛 讛诪专讝讘 诪讝讛 讛诪拽讜诐 讻讬讜谉 砖讛讜讞讝拽 砖诐 讗讘诇 讬砖 诇砖诪注讜谉 诇讛住讬专 讗讜转讜 诪诪拽讜诪讜 讜诇讛讞讝讬专讜 讘诪拽讜诐 讗讞专 诇驻讬 砖讬讻讜诇 诇讜诪专 诇讜 讗讬谉 诇讱 注诇讬 讗诇讗 砖讬专讚讜 诪讬诪讬 讙讙讱 诇讞爪讬专讬 讜讗讬谉 诇讱 讛讬讝拽 砖讬专讚讜 诪爪讚 讝讛 讗讜 诪爪讚 讝讛 讜诪讝讞讬诇讛 爪谞讜专 诪注抓 讙讚讜诇讛 讜专讞讘讛 讜注讜诪讚转 注诇 讛讻讜转诇 讜诪讬诪讬 讛讙讙 讬讜专讚讬谉 砖诐 讻讚讬 砖诇讗 转转拽诇拽诇 讛讻讜转诇:



讗诪专 讛诪讗讬专讬 讛诪专讝讘 讗讬谉 诇讜 讞讝拽讛 讜讛诪讝讞讬诇讛 讬砖 诇讛 讞讝拽讛 讜注谞讬谉 砖谞讬 讗诇讜 专"诇 诪讝讞讬诇讛 讜诪专讝讘 讛讜讗 砖讛诪讝讞讬诇讛 拽讘讜注讛 讘专讗砖 讗讜转讜 讛讻讜转诇 砖砖驻讜注 讛讙讙 住诪讜讱 注诇讬讜 注诇 驻谞讬 讗专讱 讻诇 讛讻讜转诇 讜讬讜爪讗讛 讞讜抓 诇讻讜转诇 诪注讟 讜讻诇 诪讬诪讬 讛讙讙 谞拽诇讟讬谉 诇转讜讻讜 讜讬讜爪讗讬谉 诇专砖讜转 讛专讘讬诐 讚专讱 讘讛 讜讗诪专 注诇讬讛 砖讗诇讜 讛讬讛 诪讜讟讛 专讗砖讛 诇讞爪专 讞讘专讜 注讚 砖讛诪讬诐 谞砖驻讻讬诐 诇讞爪专 讞讘专讜 讬砖 诇讜 讞讝拽讛 讛讜讗讬诇 讜拽讘讜注 讛讜讗 拽驻讬讚讗 讛讜讗 讜讜讚讗讬 诪讞诇 讗讘诇 讛诪专讝讘 讛讜讗 爪谞讜专 拽讟谉 讜讘砖注转 砖讟驻讬 讙砖诪讬诐 诪专讜讘讬诐 诪讚讘讬拽讬诐 讗讜转讜 讘专讗砖 讛诪讝讞讬诇讛 讛谞讜讟讛 诇专砖讜转 讛专讘讬诐 讻讚讬 砖讬讝讜讘讜 讛诪讬诐 诇诪专讞讜拽 讜诇讗 讬讝讜讘讜 讚专讱 讛讻讜转诇 讜讬讝讬拽讜 讛讻讜转诇 讜讗诇讜 讛讟讛讜 诇讞爪专 讞讘专讜 讗讬谉 诇讜 讞讝拽讛 诪转讜讱 砖讗讬谞讜 拽讘讜注 讗讬谉 诇讗讚诐 讘讜 拽驻讬讚讗 讜诪"诪 讬砖 诇诪拽讜诪讜 讞讝拽讛 注诇 讛讚专讱 砖讬转讘讗专 讜讙讚讜诇讬 讛诪驻专砖讬诐 驻讬专砖讜 砖讛诪专讝讘 讛讜讗 讻注讬谉 住讬诇讜谉 注讙讜诇 注砖讜讬 讻砖驻讜驻专转 讜诪谞讬讞讬谉 讗讜转讜 注诇 砖驻转 讛讙讙 专讗砖讜 讗讞讚 讘讙讙 讜专讗砖讜 讛讗讞专 诇讗讜讬专 专砖讜转 讛专讘讬诐 讗讜 诇讗讜讬专 讛讞爪专 讜讛讜讗 诪讬讟诇讟诇 讜诪谞讬讞讬谉 讗讜转讜 讘砖注转 讛讙砖诪讬诐 讘诪拽讜诐 砖诪讬 讛讙讙 谞砖驻讻讬诐 诇转讜讻讜 讜讛诪讝讞讬诇讛 注讜诪讚转 讝拽讜驻讛 讻注讬谉 拽谞讛 讛转讞讜讘 诪砖驻转 讛讙讙 注讚 讛拽专拽注 讜驻注诪讬诐 讗讬谉 注讜砖讬谉 讗讜转讛 讗诇讗 诪砖驻转 讛讙讙 注讚 讞爪讬讜 砖诇 讻讜转诇 讗讜 砖诇讬砖讬转讜 讜讛诪讬诐 讬讜专讚讬谉 讚专讱 讞诇诇讛 讜谞砖驻讻讬诐 诇专砖讜转 讛专讘讬诐 讗讜 诇讞爪专 诇驻讬 诪讛 砖讛讬讗 讜讛讬讗 讻注讬谉 讻讜讜专转 讗专讻讛 讜讗讬谞讛 诪讬讟诇讟诇转:



讝讛讜 讘讬讗讜专 讛诪砖谞讛 讜讻谉 讛诇讻讛 讗诇讗 砖诇讗 谞转讘讗专 注讚讬谉 注谞讬谉 讜讬砖 诇诪拽讜诪讜 讞讝拽讛 砖诪讗讞专 砖讗诪专 转讞诇讛 砖讗讬谉 诇讜 讞讝拽讛 讜讗诪专 讗讞"讻 砖讬砖 诇诪拽讜诪讜 讞讝拽讛 诇诪讚谞讜 砖诇讗 谞讗诪专 讘诪讜讞诇讟 砖讗讬谉 诇讜 讞讝拽讛 砖讛专讬 讬砖 讞讝拽讛 诇诪拽讜诪讜 讜诪注转讛 爪专讬讱 诇讘讗专 诇讗讬讝讛 注谞讬谉 谞讗诪专 砖讬砖 诇讜 讞讝拽讛 讜诇讗讬讝讛 注谞讬谉 谞讗诪专 砖讗讬谉 诇讜 讞讝拽讛 讜诪讛 砖讘讗 讘讙诪' 诇讘讬讗讜专 注谞讬谉 讝讛 注诐 诪讛 砖谞转讞讚砖 注讜讚 讘讛 讻讱 讛讜讗:



讝讛 砖讘讬讗专谞讜 砖讛诪专讝讘 讗讬谉 诇讜 讞讝拽讛 讗讘诇 讬砖 诇诪拽讜诪讜 讞讝拽讛 谞转驻专砖 讘讙诪专讗 注诇 砖诇砖讛 驻谞讬诐 讜讙讚讜诇讬 讛驻讜住拽讬诐 讛讘讬讗讜 砖诇砖转诐 讘讛诇讻讜转讬讛诐 讜诪转讜讱 讻讱 讬专讗讛 砖讗讬谞诐 讞讜诇拽讬诐 讝讛 注诇 讝讛 讜讻诇诐 讛诇讻讛 讛诐 讛专讗砖讜谉 砖讗讬谉 诇诪专讝讘 讝讛 讞讝拽讛 诪专讜讞 讗讞转 专"诇 砖讛讬讛 讙讙讜 砖诇 讝讛 诪诪讬爪专 诇转讜讱 讞爪专 讞讘专讜 诪砖转讬 专讜讞讜转 爪驻讜谉 讜讚专讜诐 讜诇专砖讜转 讛专讘讬诐 诪砖转讬 专讜讞讜转 诪讝专讞 讜诪注专讘 讜讘讗 讝讛 讜砖驻注 讗转 讙讙讜 讘专讜讞 讛诪诪讜爪专 诇讞爪专 讜讛谞讬讞 诪专讝讘讜 诇砖诐 讘讗诪爪注 讛专讜讞 讛爪驻讜谞讬 讛专讬 讘注诇 讛讞爪专 讬讻讜诇 诇讜诪专 诇讜 住诇拽 诪专讝讘讱 讜讛谞讬讞讛讜 讘专讜讞 讝讛 讘注爪诪讜 讗爪诇 讛拽专谉 砖讗讬谉 诇讜 讞讝拽讛 讘讗讜转讜 诪拽讜诐 讘注爪诪讜 专"诇 讗诪爪注 讛专讜讞 讜谞拽诇 讛讜讗 诇讘注诇 讛讙讙 诇砖谞讜转 讛砖驻讜注 讘讗讜转讜 爪讚 讘注爪诪讜 讗讘诇 讬砖 诇诪拽讜诪讜 讞讝拽讛 砖讗诐 讗诪专 诇讜 住诇拽讛讜 讜讛谞讬讞讛讜 讘专讜讞 讚专讜诪讬 讗讬谞讜 专砖讗讬 砖注讻砖讜 诪讻讘讬讚讜 诇砖谞讜转 砖驻讜注 讛讙讙 诇专讜讞 讗讞专转 讜讛讚专讱 讛砖谞讬 砖讗诐 讛讬讛 诪专讝讘 讝讛 讗专讜讱 讜讛诪讬诐 诪拽诇讞讬诐 诇讗诪爪注 讛讞爪专 讬讻讜诇 讘注诇 讛讞爪专 诇拽爪专讜 注讚 砖讬讛讬讜 谞砖驻讻讬诐 住诪讜讱 诇讻讜转诇讜 讜诪"诪 讗讬谞讜 注讜拽专讜 诇讙诪专讬 专"诇 砖讬拽爪专 注讚 砖讬讝讜讘讜 诪讬 讛讙讙 注诇 讛讻讜转诇 讜诪谉 讛讻讜转诇 诇讞爪专 讜诪"诪 讗讬谞讜 讞讜诇拽 砖讗诐 专爪讛 讬讻讜诇 诇住诇拽讜 注诇 讛爪讚 砖讘讬讗专谞讜 专"诇 诪专讜讞 讗讞转 砖讗诇讜 讞诇拽 讘讻讱 讛讬讛 诇讜 诇讜诪专 讜讬砖 诇诪拽讜诪讜 讞讝拽讛 砖讗诐 讘讗 诇砖谞讜转讜 讗祝 诇讗讜转讜 专讜讞 讗讬谞讜 讬讻讜诇 讜诇讗 讛讜爪专讱 诇诇诪讚 砖讗讬谞讜 讬讻讜诇 诇注拽专讜 讗诇讗 砖诪讜讚讛 讛讜讗 讘专讗砖讜谞讛 讙诐 讻谉 讜讛讚专讱 讛砖诇讬砖讬 砖讗诐 专爪讛 讘注诇 讛讞爪专 诇讘谞讜转 转讞转讬讜 讘讜谞讛 讜讗讬谉 讝讛 讗讜诪专 诇讜 砖讛讞讝讬拽 讗祝 讘讗讜讬专 砖转讞转讬讜 讜讘讜谞讛 注讚 讛诪专讝讘 讛讜讗讬诇 讜讘谞讬谞讜 诪"诪 诪拽讘诇 讗转 诪讬诪讬讜 讜诪"诪 讗讬谞讜 注讜拽专讜 诇讙诪专讬 专"诇 砖讬讙讘讬讛 讘谞讬谞讜 讘讻讚讬 砖诇讗 讬讛讗 诇诪讬诐 诪拽讜诐 诪讜专讚 讜诪"诪 讗讬谞讜 讞讜诇拽 砖讗诐 讘讗 诇砖谞讜转 讗讜 诇拽爪专 专砖讗讬 注诇 讛讚专讱 砖讘讬讗专谞讜 讘砖诇驻谞讬讜:



讜讘讻诇 讗诇讜 讬砖 诇诪讝讞讬诇讛 讞讝拽讛 讘讛诐 砖讗祝 讘讗讜转讜 专讜讞 讗讬谉 讬讻讜诇 诇砖谞讜转讛 砖讛专讬 拽讘讜注讛 讛讬讗 讜讬砖 讘讚讘专 讟专讞 讙讚讜诇 讜诇拽爪专讛 讗讬谞讜 专砖讗讬 砖谞讜讞 诇讜 诇讝讛 讘砖讛讬讗 讗专讻讛 讗驻讬诇讜 注讚 讛拽专拽注 讻讚讬 砖诇讗 讬转驻讝专讜 讛诪讬诐 注诇 讻讜转诇讜 讜诇驻讬专讜砖 专讗砖讜谉 讙诐 讻谉 谞讜讞 诇讜 讘讗专讬讻讜转讛 讻讚讬 砖讬转专讞拽讜 诪谉 讛讻讜转诇 讜讗注"驻 砖讘诪专讝讘 讗转讛 讬讻讜诇 诇讜诪专 讻谉 诪"诪 讛讜讗讬诇 讜讗讬谞讜 拽讘讜注 讗讬谉 诇讜 讞讝拽讛 讗爪诇 讚讘专 讝讛 讜讻谉 讗诐 专爪讛 诇讘谞讜转 转讞转讬讜 讗讬谞讜 讘讜谞讛 砖讛诪讝讞讬诇讛 住转诪讛 砖诇 讘谞讬谉 住讬讚 讜讗讘谞讬诐 讛讬讗 讜诪转拽诇拽诇转 讘砖注转 讘谞讬谞讜 诇拽讜诇 诪拽讘讜转 讜讙专讝谉 讜诪"诪 讗诐 讛讬转讛 砖诇 注抓 讗讬谉 诇讛 讞讝拽讛 诇注谞讬谉 讝讛:



讜讙讚讜诇讬 讛诪讞讘专讬诐 谞专讗讛 砖驻讬专砖讜 讘砖谞讬 诇砖讜谞讜转 讛专讗砖讜谞讬诐 砖讝讛 砖讗诪专讜 讗讬谉 诇讜 讞讝拽讛 诇注谞讬谉 讘注诇 讛讙讙 讛讜讗 讗诪讜专 专"诇 砖讗诐 专爪讛 讘注诇 讛讙讙 诇注拽讜专 讛爪谞讜专 诪爪讚 讝讛 诇爪讚 讝讛 讘专讜讞 讗讞转 讗讜 砖专爪讛 诇拽爪专讜 讗讬谉 讘注诇 讛讞爪专 讬讻讜诇 诇注讻讘 注诇讬讜 讛讗 讗诐 专爪讛 诇注拽专讜 讗讬谞讜 专砖讗讬 砖讗祝 讝讛 讛讞讝讬拽 讘拽诇讬讟转 讛诪讬诐 讜讗讬谉 讛讚讘专讬诐 谞专讗讬谉 砖诇讗 讚讘专讛 讛诪砖谞讛 讗诇讗 讘砖注讘讜讚 砖诇 讘注诇 讛讙讙 注诇 讛讞爪专 讜砖注讘讜讚 讝讛 砖讛讜讗 诪讝讻讬专 讘讙诪' 讛讜讗 砖谞转讞讚砖 讜讛讜讗 讝讛 砖讗谞讜 诪讘讗专讬诐 注讻砖讜:





讬讚 专诪"讛

讬. 讛诪专讝讘 讗讬谉 诇讜 讞讝拽讛 讜讬砖 诇诪拽讜诪讜 讞讝拽讛 讛诪讝讞讬诇讛 讬砖 诇讛 讞讝拽讛. 讛谞讬 讘讘讬 讚诪专讝讘 讜诪讝讞讬诇讛 讜住讜诇诐 讜讞诇讜谞讜转 讜讝讬讝讬谉, 讗注"讙 讚诪砖诪注 讚诇讗住讜拽讬 驻专讜砖讗 讚讗诇讜 讚讘专讬诐 砖讬砖 诇讛谉 讞讝拽讛 讜讗诇讜 讚讘专讬诐 砖讗讬谉 诇讛谉 讞讝拽讛 拽讗转讜, 诇讗讜 讘讞讚 讗谞驻讗 讚讞讝拽讛 拽讬讬诪讬, 讚讗诇讜 专讬砖讗 讗讬讬专讬 讘讞讝拽讛 砖讬砖 注诪讛 讟注谞讛 讚讘注讬讗 砖诇砖 砖谞讬诐, 讜讘讞爪专 讛砖讜转驻讬谉 讚讜拽讗, 讜讗诇讜 讛谞讬 讘讘讬 诪讬讬专讬 讘讞讝拽讛 砖讗讬谉 注诪讛 讟注谞讛 讗诇讗 诪讞诪转 讚讞讝讗 讜砖转讬拽, 讚诇讗 讘注讬 砖诇砖 砖谞讬诐, 讜讗驻讬' 讘讞爪专 讞讘讬专讜, 讻讚讘注讬谞谉 诇讘专讜专讬 诇拽诪谉. 讜诪讗讬 讛诪专讝讘 讗讬谉 诇讜 讞讝拽讛, 讻讙讜谉 讛诪专讝讘 讛诪拽诇讞 诪讬诐 诇讞爪专 讞讘专讜, 讗讬谉 诇讜 讞讝拽讛 注诇 讘注诇 讞爪专 砖讗诐 讛讬讛 讗专讜讱 讬讻讜诇 讘注诇 讛讞爪专 诇拽爪专讜 讜讬讻讜诇 诇讘谞讜转 转讞转讬讜 讻讚讘注讬谞谉 诇诪讬诪专 诇拽诪谉. 讜讬砖 诇诪拽讜诪讜 讞讝拽讛, 砖讗诐 讘讗 讘注诇 讞爪专 诇注拽专讜 诪诪拽讜诪讜 讜诇拽讜讘注讜 讘诪拽讜诐 讗讞专, 讗驻讬诇讜 讘讗讜转讜 讛专讜讞, 讗讬谞讜 注讜拽专讜. 讗讘诇 讛诪讝讞讬诇讛 讬砖 诇讛 讞讝拽讛, 砖讗诐 讛讬转讛 讗专讜讻讛 讜讘讜诇讟转 注诇 讗讜讬专 讛讞爪专 讛专讘讛 讗讬谞讜 讬讻讜诇 诇拽爪专讛, 讜讗诐 专爪讛 诇讘谞讜转 转讞转讬讛 [讗讬谞讜 讘讜谞讛] 讻讚讘注讬谞谉 诇诪讬诪专 诇拽诪谉. 讜讛讗讬 讞讝拽讛 讚诪专讝讘 讜诪讝讞讬诇讛 讜住讜诇诐 讜讞诇讜谉 讜讝讬讝讬谉, 讻讜诇讛讜 讻讻砖讜专讗 讚诪讟诇诇转讗 讚诪讜, 讜诇讗 讘注讜 砖诇砖 砖谞讬诐 讜诇讗 讟注谞讗, 讻讚讘专讬专谞讗 讛转诐 (诇注讬诇 讘讘讗 讘转专讗 讜,讘 住讬' 谞讟) 讚讗讬 讞讘专讬讛 讘讟讬谞讗 讜讞讝讬讬讛 讞讘专讬讛 讜砖转讬拽 诇讗诇转专 讛讜讬 讞讝拽讛, 讜讗讬 诇讗 讞讘专讬讛 讘讟讬谞讗 诇讗 讛讜讬讗 讞讝拽讛 注讚 转诇转讬谉 讬讜诪讬谉. 讜讛讜讗 讚讗转讘专专 讚讞讝讬讬讛 讞讘专讬讛 讜砖转讬拽. 讜讗讬 诇讗 讗转讘专专 讚讞讝讬讬讛 讞讘专讬讛 讜砖转讬拽, 讛讗讬 讟注讬谉 讚讞讝讬讬讛 讞讘专讬讛 讜砖转讬拽, 讜讗讬讚讱 讟注讬谉 讚诇讗 讞讝讬讬讛 讗讬 谞诪讬 讚讞讝讬讬讛 讜诪讞讬 讘讬讛, 诇讗 拽讬诪讗 诇讬讛 讞讝拽讛 讘讘爪讬专 诪砖诇砖 砖谞讬诐, 讻讚讘专讬专谞讗 讛转诐 讘驻讬专拽讗 拽诪讗 (砖诐 讚"讛 讜讻讜诇讛讜):



讬讗. 住讜诇诐 讛诪爪专讬 讗讬谉 诇讜 讞讝拽讛 讜诇爪讜专讬 讬砖 诇讜 讞讝拽讛 讞诇讜谉 讛诪爪专讬转 讗讬谉 诇讛 讞讝拽讛 讜诇爪讜专讬转 讬砖 诇讛 讞讝拽讛 讗讬讝讜 讛讬讗 讞诇讜谉 讛诪爪专讬转 讻诇 砖讗讬谉 专讗砖讜 砖诇 讗讚诐 讬讻讜诇 诇讛讻谞住 讘转讜讻讛 专讘讬 讬讛讜讚讛 讗讜诪专 讗诐 讬砖 诇讛 诪诇讘谉 讗注"驻 砖讗讬谉 专讗砖讜 砖诇 讗讚诐 讬讻讜诇 诇讬讻谞住 诇转讜讻讛 讛专讬 讝讜 讞讝拽讛. 讛讗讬 住讜诇诐 讚拽讗 诪驻诇讬讙 讘讬讛 转谞讗 讘讬谉 诪爪专讬 诇爪讜专讬, 讛讬讻讬 讚诪讬, 讗讬诇讬诪讗 讚讗讜拽诪讬讛 讘讞爪专 讛砖讜转驻讬谉, 讗驻讬诇讜 爪讜专讬 谞诪讬 讗诪讗讬 讗讬转 诇讬讛 讞讝拽讛, 讜讛讗 拽讬诪讗 诇谉 讚砖讜转驻讬 讗讛注诪讚讛 讻讚讬 诇讗 拽驻讚讬 讗讛讚讚讬, 讜讘诪讬诇转讗 讚诇讗 拽驻讚讬 讗讛讚讚讬 诇讗 拽讬诪讗 讘讛 讞讝拽讛 诇讞讚 诪讬谞讬讬讛讜 讗讞讘专讬讛. 讜讗讬 讚讗讜拽诪讬 讘讞爪专 讞讘讬专讜, 讛讗讬 讞讝拽讛 讚讗讬转 诇讬讛 诇爪讜专讬 讛讬讻讬 讚诪讬, 讗讬 讘讞讝拽讛 砖讗讬谉 注诪讛 讟注谞讛, 讻讬讜谉 讚拽谞讬 诇讬讛 诇讚讜讻转讬讛 拽谞讬谉 讙诪讜专 讜诪注讻讬讘 诇讛 诇转砖诪讬砖转讬讛 讚讘注诇 讞爪专 诪讛讛讜讗 讚讜讻转讗, 讛讬讻讬 拽谞讜 诇讬讛 讘讞讝拽讛 砖讗讬谉 注诪讛 讟注谞讛, 讜讗讬 讘讞讝拽讛 砖讬砖 注诪讛 讟注谞讛 讗驻讬诇讜 诪爪专讬 谞诪讬 转讛讜讬 诇讬讛 讞讝拽讛, 诪讬 讗讬讻讗 转砖诪讬砖 注专讗讬 讟驻讬 诪讗讜拽讜诪讬 讞讬讜转讗 讗讜 诪砖讟讞 驻讬专讬 讚拽讬讬诪讗 诇谉 讚讛讜讬 讞讝拽讛. 讗诇讗 诇讗 诪转讜拽诐 讛讗讬 住讜诇诐 讗诇讗 讻讙讜谉 讚讗讜拽讬诪讬讛 诪讞讝讬拽 讘讞爪专讜 讚谞驻砖讬讛 讜拽讘注讬讛 诇专讬砖讬讛 讘讻讜转诇 讞讘讬专讜 讚诇讬转 诇讬讛 诇诪讞讝讬拽 砖讜转驻讜转讗 讘讙讜讬讛, 讚讗诐 讻谉 (诇讬诪讗) [诇诪讛] 诇讬讛 讞讝拽讛, 讻讬讜谉 讚讗讬转 诇讬讛 砖讜转驻讜转讗 讘讙讜讬讛 讗讬转 诇讬讛 专砖讜转讗 诇讻转讞诇讛 诇讗砖转诪讜砖讬 讘讬讛, 讜讗讬 谞诪讬 讘注讬 讞讝拽讛 讗诪讗讬 拽讬讬诪讗 诇讬讛 讞讝拽讛, 讛讗 拽讬诪讗 诇谉 讚砖讜转驻讬 讗讛注诪讚讛 讻讚讬 诇讗 拽驻讚讬, 讗诇讗 诇讗讜 讚拽讘注讬讛 讘讻讜转诇 讞讘专讜, 讗讬 谞诪讬 讚讗讜拽诪讬讛 住诪讜讱 诇砖讜讘讱 讚讞讘专讬讛 讘转讜讱 讚"讗, 讜讛"讛 诇砖讜讘讱 讚砖讜转驻讬 讚谞讝拽讗 讛讜讗 讜讘谞讝拽讬谉 讗驻讬' 砖讜转驻讬 谞诪讬 拽驻讚讬 讗讛讚讚讬. 讜诪转谞讬' 讘讞讝拽讛 砖讗讬谉 注诪讛 讟注谞讛 拽讬诪讗, 讚诪讛谞讬讗 讘谞讝拽讬谉 讜转砖诪讬砖讬谉, 讚讜诪讬讗 讚诪专讝讘 讜诪讝讞讬诇讛. 讜讛讗 拽诪"诇, 讚讗讬 讛讜讬 住讜诇诐 爪讜专讬 讚讗讬转 诇讬讛 讗专讘注讛 讞讜讜拽讬诐 讜讗讜拽诪讬讛 讘讛讛讜讗 讚讜讻转讗 转诇转讬谉 讬讜诪讬谉 转讚讬专, 讻讬讜谉 讚讙讚讜诇 讛讜讗 讜拽讘讬注 转砖诪讬砖转讬讛 拽讬诪讗 诇讬讛 讞讝拽讛 讘转诇转讬谉 讬讜诪讬谉, 讗讬 谞诪讬 讛讬讻讗 讚讞讘专讬讛 讘讟讬谞讗 讜讗驻讬诇讜 诇讗诇转专, 讜讗讬讚讬 讜讗讬讚讬 讚讞讝讬讬讛 讞讘专讬讛 讜砖转讬拽, 讜拽讬诪讗 诇讬讛 讞讝拽讛, 诪讬讚讬 讚讛讜讛 讗讻砖讜专讗 讚诪讟诇诇转讗. 讜讗讬 诪爪专讬 讛讜讗 讚诇讬转 诇讬讛 讗专讘注讛 讞讜讜拽讬诐 诇讗 拽讘讬注 转砖诪讬砖转讬讛, 讜讗讬讻讗 讚拽驻讬讚 讜讗讬讻讗 讚诇讗 拽驻讬讚, 讜讗诪讟讜诇 讛讻讬 诇讗 拽讬诪讗 诇讬讛 讞讝拽讛 讗诇讗 讘砖诇砖 砖谞讬诐 讜讘讟注谞讛, 讻讚讘注讬谞谉 诇讘专讜专讬 讟注诪讗 诇拽诪谉 (住讬' 专注讗 讚"讛 讜诪住转讘专讗) 讘讛讗讬 驻讬专拽讗. 讜诪住转讘专讗 谞诪讬 讚讛谞讬 诪讬诇讬 讛讬讻讗 讚讗讞讝讬拽 讘讬讛 讘诪拽讜诐 讬讚讜注 讘讞爪专, 讗讘诇 讛讬讻讗 讚讛讜讛 专讙讬诇 诇砖谞讜讬讬 诪讚讜讻转讗 诇讚讜讻转讗 讗讬谉 诇讱 注专讗讬 讙讚讜诇 诪讝讛 讜诇讬转 诇讬讛 讞讝拽讛.



讜住讜驻讗 讚拽转谞讬 讞诇讜谉 讛诪爪专讬转 讗讬谉 诇讛 讞讝拽讛 讜诇爪讜专讬转 讬砖 诇讛 讞讝拽讛, 诇讗讜 讘讞诇讜谉 讚讗转讬 诪讬谞讬讛 讛讬讝拽 专讗讬讛 诇讞爪专 讞讘讬专讜 讘诇讞讜讚 拽讗讬, 讗诇讗 讗驻讬' 讘讞诇讜谉 讚诇讗 讗转讬 诪讬谞讬讛 讛讬讝拽 专讗讬讛 拽讗讬, 讜诪讗讬 讗讬谉 诇讛 讞讝拽讛, 讗讬谉 诇讛 讞讝拽讛 讻讚讬谉 讛讞诇讜谞讜转 砖讬砖 诇讛谉 诪诇诪注诇谉 讜诪诇诪讟谉 讜诪讻谞讙讚谉 讚"讗, 讻讚讘注讬谞谉 诇讘专讜专讬 讘驻讬专拽讬谉 (诇讛诇谉 住讬' 专注讗). 讜讚讜拽讗 讘讞诇讜谉 讚诇讗 注讘讬讚 诇讗讜专讛 讻讚诪讬讘专专 诇拽诪谉 (讘讘讗 讘转专讗 谞讟,讗). 诇诪讗讬 讞讝讬, 诇注讬讜谞讬 诪讬谞讬讛, 讻讬讜谉 讚讗讬谉 专讗砖讜 砖诇 讗讚诐 讬讻讜诇 诇讛讻谞住 诇转讜讻讜 诇讗 拽讘讬注 转砖诪讬砖转讬讛, 讜诪爪讬 讘注诇 讞爪专 诇诪讬诪专 讗讬 讛讜讛 讬讚注谞讗 讚诇拽讘讬注讜转讗 注讘讚讬讛 讛讜讛 诪讞讬谞讗 讘讬讛 诪注讬拽专讗. 讜讚讜拽讗 谞诪讬 诇诪注诇讛 诪讚"讗 讚诇讗 谞讬讞讗 转砖诪讬砖转讬讛 讻讚讘注讬谞谉 诇诪讬诪专 拽诪谉 (砖诐). 讜诇爪讜专讬 讬砖 诇讜 讞讝拽讛, 讜讗驻讬' 诇诪注诇讛 诪讚"讗, 讚讻讬讜谉 讚讬讻讜诇 专讗砖讜 砖诇 讗讚诐 诇讛讻谞住 诇转讜讻讜 拽讘讬注讗 转砖诪讬砖转讬讛. 讜讚讜拽讗 诇讗讞专 砖诇砖讬诐 讬讜诐. 讜讛讜讗 讚讞讝讬讬讛 讞讘专讬讛 讜砖转讬拽, 讗讬 谞诪讬 讚注讘讚 讘讬讛 诪讬诇转讗 讚拽讘讬注讜转讗 讜讗驻讬' 诇讗诇转专, 讜讛讜讗 讚讞讝讬讬讛 讞讘专讬讛 讜砖转讬拽. 讜讚讜拽讗 讘爪讜专讬 讚讞讝讬 诇转砖诪讬砖转讬讛, 讜讛讜讗 讛讚讬谉 讘诪爪专讬 讛讬讻讗 讚谞讬讞讗 转砖诪讬砖转讬讛, [讗讘诇 讗讬 诇讗 谞讬讞讗 转砖诪讬砖转讬讛] 讗注"讙 讚注讘讚 诇讛 诪诇讘谉 讚讛讜讛 诇讬讛 讻诪讬诇转讗 讚拽讘讬注讜转讗 谞诪讬 讻注专讗讬 讚诪讬 讜诇讬转 诇讬讛 讞讝拽讛, 讚讗讬诪讜专 讻讬 注讘讚 诇讛 诪诇讘谉 诇讗讜 诇拽讘讬注讜转讗 注讘讚讬讛 讗诇讗 诇谞讜讬 讘注诇诪讗 注讘讚讬讛, 讗讬 谞诪讬 讚诇讗 转讬转专注 讗砖讬转讬讛, 讜讚诇讗 讻专' 讬讛讜讚讛 讚驻诇讬讙 讘讞诇讜谉 讛诪爪专讬转, 讗诇讗 诇"砖 讬砖 诇讛 诪诇讘谉 砖诇 讟讬讟 讗讜 砖诇 住讬讚 讜诇"砖 讗讬谉 诇讛 诪诇讘谉, 讗讬谉 诇讛 讞讝拽讛. 讜讚讜拽讗 诇诪注诇讛 诪讚"讗 讻讚讘注讬谞谉 诇诪讬诪专 拽诪谉.



讜讛砖转讗 讚讗诪专转 讚讻讬 驻诇讬讙 转谞讗 讚诪转谞讬' 讘讬谉 诪爪专讬 诇爪讜专讬 诇注谞讬谉 讞讝拽讛, 讘讞诇讜谉 讚诇讗 注讘讬讚 诇讗讜专讛 驻诇讬讙, 讚讗"讻 讗驻讬诇讜 讻诇 砖讛讜讗 谞诪讬 讗讬转 诇讬讛 讞讝拽讛 讻讚诪讬讘专专 诇拽诪谉 (砖诐), 注诇 讻专讞讬讱 讻讬 驻诇讬讙 诇讗讜 讘讞讝拽讛 讻谞讙讚谉 讚诪讬讬专讬 砖诇讗 讬讗驻讬诇 驻诇讬讙, 讚讻诇 讛讬讻讗 讚诇讗 注讘讬讚 诇讗讜专讛 讘讬谉 诪诇诪注诇讛 诪讗专讘注讛 讗诪讜转 讘讬谉 诪诇诪讟讛 诇讬转 诇讬讛 讞讝拽讛 讚砖诇讗 讬讗驻讬诇, 讗诇讗 讻讬 驻诇讬讙 讘讞讝拽讛 讚诪诇诪注诇谉 讜诪诇诪讟谉 讚诪讬讬专讬 砖诇讗 讬注诪讜讚 讜讬专讗讛 讜砖诇讗 讬爪讬抓 讜讬专讗讛 讛讜讗 讚驻诇讬讙, 讚讙讘讬 诪爪专讬 讻讬讜谉 讚诪住转诪讗 诇讗讜 诇拽讘讬注讜转 注讘讬讚 讗诇讗 诇转讜专转 注专讗讬 [讛讜讗] 讚注讘讬讚 诇讬转 诇讬讛 讞讝拽讛 讗讘注诇 讞爪专 诇注讻讜讘讬 注诇讬讛 讘谞讬谞讜 诪讟注诐 讚讛讬讝拽 专讗讬讛 诪讛讱 讟注诪讗 讚驻专讬砖谞讗, 讚诪爪讬 讗诪专 讗讬 讛讜讛 讬讚注谞讗 讚诇拽讘讬注讜转讗 注讘讚讬讛 诇讗 讛讜讛 砖讘讬拽谞讗 诇讬讛 讗讬 谞诪讬 讛讜讛 诪讞讬谞讗 讘讬讛, 讜讛砖转讗 谞诪讬 讚诪讬转讝拽 诪讘谞讬谞讬 讚专讱 讛讛讜讗 讞诇讜谉 诇住转诪讬讛, 讚讛讗 诪注讬拽专讗 诇讗讜 讗讚注转讗 讚拽讘讬注讜转讗 驻转讞讬讛. 讗讘诇 爪讜专讬 讚住转诪讬讛 诇拽讘讬注讜转讗 注讘讚讬讛 讗讬转 诇讬讛 讞讝拽讛 讗讘注诇 讞爪专, 讚讗诐 讗讬转讗 讚诇讗 诪讞讬诇 讙讘讬讛 讗讬讘注讬 诇讬讛 诇诪讞讜讬讬, 讜讗讬 诇讗 诪讞讬 讗讬讛讜 讚讗驻住讬讚 讗谞驻砖讬讛. 讜讛讻讬 谞诪讬 诪住转讘专讗 讚讻讬 拽讗 诪驻诇讬讙 转谞讗 讘讬谉 讞诇讜谉 讛诪爪专讬转 讚讗讬谉 专讗砖讜 砖诇 讗讚诐 讬讻讜诇 诇讛讻谞住 诇转讜讻讛 诇讞诇讜谉 讛爪讜专讬转 砖专讗砖讜 砖诇 讗讚诐 讬讻讜诇 诇讛讬讻谞住 诇转讜讻讛, 诪讟注诪讗 讚讛讗讬 注讘讬讚 诇拽讘讬注讜转讗 讜讛讗讬 诇讗 注讘讬讚 诇拽讘讬注讜转讗 讛讜讗, 讚讗讬 诪讟注诪讗 讚讛讗讬 讚专讗砖讜 讬讻讜诇 诇讛讻谞住 诇转讜讻讛 诪讬转讝拽 诪讬谞讬讛 讘注诇 讞爪专 讜讗讬 诇讗讜 讚诪讞讬诇 注诇讬讛 诇讗 讛讜讛 砖转讬拽, 讜讗讬讚讱 诇讗 诪讬转讝拽 诪讬谞讬讛 讜讛讗讬 讚诇讗 诪讞讬 诇讬讛 诪砖讜诐 讚诇讗 讛讜讛 诪讬转讝拽 诪讬谞讬讛 注讚 讛砖转讗 讛讜讗, 讗讬 讛讻讬 诇专讘讬 讬讛讜讚讛 诪讛 诇讬 讗讬转 诇讛 诪诇讘谉 诪讛 诇讬 诇讬转 诇讛 诪诇讘谉, 讗讟讜 诪砖讜诐 讚讗讬转 诇讛 诪诇讘谉 诪爪讬 诇诪讞讝讬 诪讬谞讛 讟驻讬, 讗诇讗 诪讞讜讜专转讗 讻讚驻专砖讬谞谉:



专住讝. 讜讛讗 讚转谞谉 讛诪专讝讘 讗讬谉 诇讜 讞讝拽讛 讜讬砖 诇诪拽讜诪讜 讞讝拽讛 诪讗讬 讛诪专讝讘 讗讬谉 诇讜 讞讝拽讛 讜讬砖 诇诪拽讜诪讜 讞讝拽讛 讗诪专 专讘 讬讛讜讚讛 讗诪专 砖诪讜讗诇 讛诪专讝讘 讗讬谉 诇讜 讞讝拽讛 诪专讜讞 讗讞转 讜讬砖 诇诪拽讜诪讜 讞讝拽讛 诪砖转讬 专讜讞讜转. 砖讗诐 讛讞讝讬拽 讘讜 讘注诇 讛讙讙 讘专讜讞 诪讝专讞讬转 讛专讬 讘注诇 讛讞爪专 讬讻讜诇 诇砖谞讜转讜 讘讗讜转讛 讛专讜讞 诇讻诇 诪拽讜诐 砖讬专爪讛, 讜讗讬谉 诇讘注诇 讛讙讙 讞讝拽讛 讘讻讱 诇注讻讘 注诇讬讜 砖诇讗 诇砖谞讜转讜. 讗讘诇 讬砖 诇诪拽讜诪讜 讞讝拽讛 诪砖转讬 专讜讞讜转, 砖讗诐 讛讞讝讬拽 讘专讜讞 诪讝专讞讬转, 讜专爪讛 讘注诇 讛讞爪专 诇砖谞讜转讜 诇专讜讞 讚专讜诪讬转 讗讜 诇专讜讞 爪驻讜谞讬转 讜讗"爪 诇讜诪专 诇专讜讞 诪注专讘讬转, 讘注诇 讛讙讙 诪注讻讘 注诇讬讜. 专讘讬 讞谞讬谞讗 讗诪专 讛诪专讝讘 讗讬谉 诇讜 讞讝拽讛 砖讗诐 专爪讛 诇讘谞讜转 诪转讞转讬讜 讘讜谞讛 讜讬砖 诇诪拽讜诪讜 讞讝拽讛 砖讗诐 讘讗 诇注拽专讜 讗讬谞讜 注讜拽专讜. 讻诇讜诪专 砖讗诐 讘讗 诇注拽专讜 讜诇砖谞讜转讜 诪诪拽讜诐 诇诪拽讜诐 讗驻讬诇讜 讘专讜讞 讗讞转 讗讬谞讜 讬讻讜诇 诇注拽专讜. 讜拽讬讬诪讗 诇谉 讻专讘讬 讞谞讬谞讗 讜讻专讘讬 讞讬讬讗 讘专 讗讘讗, 讚转专讜讬讛讜 住讘讬专讗 诇讛讜 讚讬砖 诇诪拽讜诪讜 讞讝拽讛, 砖讗诐 讘讗 诇注拽专讜 讗讬谞讜 注讜拽专讜 讻诇诇, 讜讗驻讬诇讜 诇砖谞讜转讜 诪诪拽讜诐 诇诪拽讜诐 讘专讜讞 讗讞转, 讜讛讜讛 诇讬讛 专讘 讬讛讜讚讛 讬讞讬讚 诇讙讘讬 专讘讬诐 讜讛诇讻讛 讻专讘讬诐. 讜讛砖转讗 讚讗诪专转 讗诐 专爪讛 诇讘谞讜转 诪转讞转讬讜 讘讜谞讛 砖讗讬谉 注诇讬讜 讗诇讗 诇拽讘诇 讗转 诪讬诪讬讜, 诇驻讬讻讱 讗诐 专爪讛 诇拽讘诇诐 讘讻诇讬 讗讜 讘爪谞讜专 讜讻讬讜爪讗 讘讜 讛讚讬谉 注诪讜. 讜讗诐 讘讗 诇讛砖驻讬诇 讛诪专讝讘 诇诪讟讛 讘注诇 讞爪专 诪注讻讘 注诇讬讜, 讚讬讻讬诇 诇诪讬诪专 诇讬讛 注讚 讛讗讬讚谞讗 讛讜讛 讬讻讬诇谞讗 诇诪讘谞讬 转讜转讬讛 注讚 诇诪注诇讛 讛砖转讗 诇讗 [诪爪讬谞讗] 诇讗讙讘讜讛讬 讙讜讚讗 讻讜诇讬 讛讗讬. 讗讘诇 讗诐 专爪讛 诇讛讙讘讬讛 讗转 讛诪专讝讘 讬讻讜诇 诇讛讙讘讬讛, 讜讗注"驻 砖拽讬诇讜讞讜 讞讝拽, 讛讗 拽讬讬"诇 (诇注讬诇 讘讘讗 讘转专讗 讜,讗) 讗讞讝讬拽 诇谞讟驻讬 讗讞讝讬拽 诇砖驻讻讬, 讜讗注"讙 讚谞驻讬砖 讛讬讝讬拽讗 讟驻讬:





诪讛专砖"讗 - 讞讬讚讜砖讬 讛诇讻讜转

讘讚"讛 讗谞讘讙 讻讜' 讻讚诪砖诪注 讘驻专拽 注砖专讛 讬讜讞住讬谉 讻讜' 注讻"诇 诪讚讘专讬讛诐 谞专讗讛 讚诇"讙 讘驻专拽 注砖专讛 讬讜讞住讬谉 讻诪讜 砖讛讘讬讗 专砖讘"诐 讗讜 讗讬谞讟诇 讻讚拽专讜讬讛 专讘谞谉 讗诇讗 讚讙专住讬 讗谞讘讙 讻讚拽专讬讜讛讜 专讘谞谉 讜讻"讛 讘谞讜住讞讗讜转 讙诪专讗 砖诇谞讜 砖诐 讜讚讜"拽:


讘讚"讛 诪专讝讘 讻讜' 讜讻注谞讬谉 讝讛 驻专"讞 砖讛诐 讻讜' 注讻"诇 讛讬讬谞讜 讚诇驻讬' 讛专"专 讬讜住祝 讜诇驻专"讞 砖讗讬谉 讬讻讜诇 诇住诇拽讜 诇专讗砖 讛砖谞讬 砖诇 讛诪讝讞讬诇讛 诇讗驻讜拽讬 诪驻讬专讜砖 拽诪讗 砖讛讜讗 驻专砖讘"诐 讜拽"诇:





诪讛专砖"讗 - 讞讬讚讜砖讬 讗讙讚讜转

讘专讗砖 讻诇 诪专注讬谉 讗谞讗 讚诐 讻讜' 讬砖 诇讚拽讚拽 讚诇驻讬 讻转讘讜 谞诪讬 转拽砖讬 讗诇讗 诪注转讛 讚谞驻诇 诪谉 讗讬讙专讗 讻讜' 讜谞注砖讛 讞讜诇讛 讜讻讬 讚诪讗 诪专注讬讛 讜谞专讗讛 诇讜诪专 诇驻讬 砖讬谞讜讬 讻转讘讜 砖诇讗 谞转讻讜讬谉 注诇 讞讜诇讬 讛讙讜祝 专拽 注诇 讞讜诇讬 讛谞驻砖 砖讗诪专 讘专讗砖 讻诇 诪专注讬谉 砖诇 讛谞驻砖 讗谞讗 讚诐 讻诪"砖 讻讬 讛讚诐 讛讜讗 讛谞驻砖 讜讛讜讗 讻讬 专讜讘 诪讚讜转 讛专注讜转 转诇讜讬讬诐 讘专讬讘讜讬 讚诐 讻诪讜 讛讻注住 讜讛拽谞讗讛 讜砖谞讗讛 讜讻讬讜爪讗 讘讛诐 砖讛诐 讻讜诇诐 讞讜诇讬 讛谞驻砖 讛诐 讜讗诪专 讜讘专讗砖 讻诇 讗住讜讜谉 砖讛讜讗 专驻讜讗讜转 讛谞驻砖 讗谞讗 讞诪专讗 讻诪"砖 讘驻专拽 讬"讛 讜讬讬谉 讬砖诪讞 诇讘讘 讗谞讜砖 讜讙讜' 讝讻讛 诪砖诪讞讜 讻讚讗诪专 专讘讗 讞诪专讗 讜专讬讞谞讬 驻拽讞讬谉 讗讜 砖讛讜讗 专诪讝 注诇 讞讻诪转 讜住讜讚 讛转讜专讛 讻诪"砖 讛讘讬讗谞讬 讗诇 讘讬转 讛讬讬谉 讜讗诪专 讘讗转专 讚诇讬转 讘讬讛 讞诪专 讜注讬拽专 讞讻诪转 讜住讜讚 讛转讜专讛 砖谞诪砖诇讛 诇讬讬谉 诇驻拽讞 讛讞讻诪讬诐 转诪谉 诪转讘注讬 住讬诪谞讬谉 诇转讜专讛 讻诪"砖 讘驻专拽 讻讬爪讚 诪注讘专讬谉 讗讬谉 讛转讜专讛 谞拽谞讬转 讗诇讗 讘住讬诪谞讬谉 讻讬 讗诇讜 砖讗讬谞诐 讞专讬驻讬诐 讜驻拽讞讬诐 讻"讻 讘讞讻诪转 讛驻诇驻讜诇 注讜砖讬谉 诇诪讜讚谉 注"讬 住讬诪谞讬谉 砖注诇 讬讚讬讛谉 讬讝讻专讜 讘注讬拽专 诇诪讜讚谉 讻诪"砖 讘驻专拽 注讜砖讬谉 驻住讬谉 诇讬诪讚 讚注转 讗转 讛注诐 讚讗讙诪专讬讛 讘住讬诪谞讬谉 讚讜"拽:





专砖"砖

专"砖 讚"讛 专讘讬注讬讜转. 讜诪讚' 诇砖讜谞讬 讙讗讜诇讛 讻讜'. 讻爪"诇 讘讜':



转讚"讛 诪专讝讘. 讜讛专"讬 驻讬' 讻讜' 讜讬砖 诇讜 讞讝拽讛 诪砖转讬 专讜讞讜转 讻讜'. 讻爪"诇 讘讜':



讘讗"讚 诇讛住讬专 诇专讗砖 爪讚 讗讞专 讻讜'. 讻爪"诇:





讛讙讛讜转 讬注讘"抓

讙诪' 讘专讗砖 讻诇 诪专注讬谉 讗谞讗 讚诐 谞"讘 讬砖 诇驻专砖 讛拽讝转 讚诐 讛讬讗 爪专讬讻讛 讘专讗砖 讜转讞诇转 讞讜诇讬. 讜砖转讬讬转 讬讬谉 讬驻讛 诇讜 讗讞专 砖住专 讛讞讜诇讬 讜讛讬讗 专讗砖 专驻讜讗转 转砖讜转 讛讻讞 讗讞专 砖谞讞诇砖 诪讛讞讜诇讬. 讛讬讬谉 诪讞讝讬专讜 诇讘专讬讗讜转讜:





讞讬讚讜砖讬 讞转"住

讜诪驻拽讬谉 诪讬谞讬' 诪诪讜谞讗 讘讚讬谉 讜讻讜' 注专诪讘"谉 驻' 讬转专讜 讘驻住讜拽 砖讜谞讗讬 讘爪注 驻讬' 讻讙讜谉 砖诇拽讞 拽专拽注 讗讜 注讘讚 讜讗讬谉 诇讜 注讚讬 讞讝拽讛 讜砖讟专 讜讛诇讛 专砖注 讜转讜讘注讜 诪诪谞讜 砖诇讗 讻讚讬谉. 诪"诪 诇讗 诇讬讝讬诇 注诪讜 讛讚讬讬谉 讘讚讬谞讗 讻讬讜谉 砖讬讜讚注 砖诇讗 讬讝讻讛 砖讛专讬 讗讬谉 诇讜 注讚讬' 讜砖讟专 讜讬讞讝讜专 诇讜 诪讬讚 讜讗讬 诇讗 注讘讬讚 讛讻讬 讜诪驻拽讬' 诪讬谞讬' 讘讚讬谞讗 诇讗讜 讚讬讬谞讗 讛讜讗:


讛诪讝讞讬诇讛 讜讻讜' 讛专讗讘"讚 诪驻专砖 诇讬' 讘讗讜专讱 讛讻讜转诇 诪讛讙讙 诇讗专抓 讜讗诐 诪拽爪专讜 诪"诪 讗讬谉 讛驻住讚 诇讘注诇 讛讞爪专 讚诇注讜诇诐 讬讙讬注讜 讻诇 诪讬诪讬 讛讙讙 诇讛讞爪专. 诪砖讗"讻 诇专砖讘"诐 砖讛讜讗 讘讗讜专讱 讛讙讙 讗诐 讬拽爪专 诇讗 讬专讚讜 讻诇 诪讬 讛讙讙 诇讞爪专 讜讬讛讬' 讛驻住讚 讘讝讛 诇讘注诇 讛讞爪专. 讜讘讝讛 讬讜讘谞讜 讛砖讙转 讛专讗讘"讚 注诇 讛专诪讘"诐 驻"讞 诪砖讻谞讬' 讚专诪讘"诐 诪驻专砖 讗讜拽诪转讗 讚砖诪讜讗诇 讜讚专' 讞谞讬谞讗 讗讘注诇 讛讙讙 讜讛拽砖讛 专讗讘"讚 诪讗讬 讗讬讻驻转 诇讬' 诇讘注诇 讛讞爪专 讘拽讬爪讜专讬 砖诇 讜讛讬讬谞讜 诇驻讬 砖讬讟转讜 讘砖讬讟讛 诪拽讜讘爪转 讚诪驻专砖 诪讝讞讬诇讛 诇讗讜专讻讛 砖诇 讻讜转诇 讜讚讘专 讝讛 谞专诪讝 讘诪讙讚诇 注讜讝. 讜谞"诇 讚驻砖讬讟讗 诇讬' 诇专讗讘"讚 讚专诪讘"诐 诪驻专砖 讻讻讛 诪讚诇讗 诪讬讬转讬 砖讗诐 专爪讛 诇讘谞讜转 转讞转讬讜 讗讬谞讜 讘讜谞讛 讘诪讝讞讬诇讛 讚讛讜讗 讚讬谉 诪讞讜讚砖 讚诪拽讜诇 诪拽讘讜' 讜讛讙专讝谉 转讬转专注 讗砖讬转讗讬 讗注"讻 讚诪驻专砖 讻专讗讘"讚 讚讛讜讗 讘讗讜专讱 讛讻讜转诇 讜讗讬 讘讜谞讛 诪拽诇拽诇 注爪诪讛 讜讝讛 诪讘讜讗专 诪拽"讜 诇注讬诇 讝' 注"讗 拽讗 诪专注讬转 诇讬 诇讗砖转讗讬 讜驻住拽讛 专诪讘"诐 驻"讝 诪砖讻谞讬'. 讗讘诇 讗讬 诪驻专砖 讻驻讬专砖讘"诐 讚诪讝讞讬诇讛 讘讗讜专讻讜 砖诇 讙讙 讗"讻 讛"诇 诇讗砖诪讜注讬' 讛讱 讞讬讚讜砖讗 讚诪讞诪转 拽讜诇 诪拽讘转 讜讙专讝谉 诪专注讬转 讗砖转讗讬. 讜诪"诪 谞"诇 讚诪砖讜诐 讛讗 诇讗 讗专讬' 讚讬"诇 诇注讜诇诐 诪驻专砖 讻驻讬专砖讘"诐 诪讝讞讬诇讛 讘讗讜专讱 讛讙讙 讜讗讱 讛砖"住 讚拽讗讬 诇讬讬砖讘 讚讘专讬 专' 讬专诪讬' 讘专 讗讘讗 讚诇讬转 诇讬' 讗讜拽诪转讗 讘诪转谞讬' 讗诇讗 砖讗诐 专讜爪讛 诇讘谞讜转 转讞转讬讜 讛讜爪专讱 诇讚讞讜拽讬 讜诇讗讜拽诪讬 住讬驻讗 讘诪讝讞讬诇讛 砖诇 讘谞讬谉 讜诇讞讚砖 讛讱 讚讬谞讗 讚讬讻讜诇 诇诪讞讜转 诪砖讜诐 拽讜诇 诪拽讘转 讜讙专讝谉 讗讘诇 讗谞谉 诇讚讬讚谉 住"诇 讗讜拽诪转讗 讚诪转谞讬' 讻讻讜诇讛讬 讗诪讜专讗讬 讛诪专讝讘 讗讬谉 诇讜 讞讝拽讛 诪专讜讞 讗' 讜砖讗诐 讛讬' 讗专讜讱 诪拽爪专讜 讜讬讻讜诇 诇讘谞讜转 转讞转讬讜 讜讗"讻 住讬驻讗 讜讬砖 诇讛 讞讝拽讛 拽讗讬 讗讛谞讱 转专讬 讙讜谞讬 讚诪专讜讞 讗' 讬砖 诇讜 讞讝拽讛 讜讗讬谞讜 诪拽爪专讜 讗讘诇 诇讗 诪讬讬专讬 住讬驻讗 诪诪讝讞讬诇讛 砖诇 讗讘谉 讜诇注谞讬谉 讘谞讬谉 转讞转讬讜 讜讗讬谉 诇谞讜 讛讻专讞 诇讞讚砖 讛讱 讚讬谞讗 讚讬讻讜诇 诇诪讞讜转 诪驻谞讬 拽讜诇 诪拽讘转 讜讙专讝谉 讜诪砖讜"讛 诇讗 诪讬讬转讬 诇讬' 专诪讘"诐 讜讗"砖 讜注讬讬' 诇注讬诇 讻"讜 注"讗 转讜住' 讚"讛 讗驻讜诪讗 讜讻讜' 讜讬砖 诇讞诇拽 讘讬谉 讛转诐 诇讛讻讗 讜拽"诇:


注讜讚 讛砖讬讙 讛专讗讘"讚 讛讗 诇讗 讛讜讝讻专 讘砖"住 讚讘注诇 讛讞爪专 诪注讻讘 讗诇讗 专' 讬讛讜讚讛 讗诪专 砖诪讜讗诇 讞讬讚砖 讝讛 讗讘诇 讘诪转谞讬' 诇讗 诪讬讬专讬 讗诇讗 诪讘注诇 讛讙讙 砖诪注讻讘 注诇 讘注诇 讛讞爪专 注"砖 讜讗谞讬 讗讜诪专 诪讚讗诪专 专' 讬讛讜讚讛 讗诪专 砖诪讜讗诇 爪讬谞讜专 讛诪拽诇讞 诪讬诐 讜诇讗 谞拽讟 诇讬砖谞讗 讚诪转谞讬' 诪专讝讘 讗讜 诪讝讞讬诇讛 讜讛专砖讘"诐 讛专讙讬砖 讘讝讛 讜驻讬' 爪讬谞讜专 砖诇 砖讜驻讻讬' 驻讬' 讚砖诇 诪讬 讙砖诪讬' 谞拽专讗 诪专讝讘 讜诪讝讞讬诇讛 讜砖诇 砖砖讜驻讻讬' 讘谞讬 讘讬转 诇砖诐 谞拽专讗 爪讬谞讜专 讗讱 讛讜讗 讙讜驻讬' 拽砖讬' 诪"讟 谞拽讬讟 诪讬诇转讬' 讘爪讬谞讜专 砖诇 砖讜驻讻讬'. 注"讻 谞诇注"讚 注驻"讬 砖讚拽讚拽讜 专讗砖讜谞讬' 讘谞诪讜拽"讬 讘诇砖讜谉 讛砖"住 拽谞讬 诇讬 诪讬讗 讚讗讬讙专讱 讜诇讗 讗诪专 拽谞讬 诇讬 讗讬讙专讱 诇诪讬讗. 讗注"讻 讘诪专讝讘 讜诪讝讞讬诇讛 砖诇 诪讬 讙砖诪讬' 讻"注 诇讗 驻诇讬讙讬 讜讙诐 专讘 讞诪讗 诪讜讚讛 讚拽谞讬 诇讬 讗讬讙专讗 讚讬讚讬 诇讛讝讞讬诇 砖诐 诪讬 讙砖诪讬' 讚讗转讬 诪诪讬诇讗 讜诇讛讻讬 砖讬注讘讜讚 诇讜 讞爪讬专讜 砖诇注讜诪转 讝讛 诪砖讜注讘讚 诇讬' 讙讙讜 诇讛讘讬' 诇讜 诪讬 讙砖诪讬' 讗讘诇 讛诪讬诐 砖讛讜讗 砖讜驻讱 讘讬讚讬讜 讜讗诐 讬专爪讛 诇讗 讬砖驻讜讱 讗讜转谉 诇讗 砖讬注讘讚 诇讜 讜讻讬 讛讬讻讬 讚讗讬 讘注讬 诇讗 砖驻讱 讛"谞 讗讬 讘注讬 住讜转专 爪讬谞讜专讜 讜砖讜驻讻诐 讘诪拽讜诐 讗讞专 讜讝讛讜 住讘专转 专讘 讞诪讗 讚讗讬谞讜 诪注讻讘 讗讱 专' 讗讜砖注讬' 讜专' 讘讬住讗 住"诇 讚诪讬讗 讚讗讜拽专讗 诪砖转注讘讚 诇讬' 砖注诇 讻专讞讜 讬砖驻讻诐 讚专讱 讛爪讬谞讜专 讛讝讛 讜讛讬讬谞讜 讚讚拽讚拽 专"讬 讗诪专 砖诪讜讗诇 拽谞讬 诇讬 诪讬讗 讚讗讬讙专讱 讜诇讗 诇讘讚 讗讬讙专讱 诇诪讬讗 讛讘讗讬诐 诪注爪诪诐 注"讬 讙砖诪讬' 讗诇讗 讙诐 诪讬讗 诪砖转注讘讚 诇讬. 讗讘诇 讘诪讬 讙砖诪讬' 讻"注 诪讜讚讬' 讜讘讛讻讬 诪讬讬专讬 诪转谞讬' 讘注讬讻讜讘讗 讚讘注诇 讛讞爪专 讜讗"砖:


讜讗诪谞诐 讛讟讜专 驻住拽 讘' 讛讚讬谞讬' 讚砖谞讬讛诐 诪注讻讘讬' 讝讗"讝 诪砖转讬 专讜讞讜' 讗讜 诇注讜拽专讜. 讜爪"注 讻讬讜谉 讚诪专讜讞 讗' 讗讬谞讜 讬讻讜诇 诇诪讞讜转 砖讜诐 讗' 讘讞讘专讜 讗"讻 讗诐 讘注诇 讛讙讙 专讜爪讛 诇砖谞讜转 讛诪专讝讘 诪讚专讜诐 诇爪驻讜谉 讗讬谉 讘注诇 讛讞爪专 讬讻讜诇 诇诪讞讜转 讘讬讚讜. 讜砖讜讘 讗讞专 砖谞拽讘注 讘爪驻讜谉 讬讘讜讗 讘注诇 讛讞爪专 讜讬拽讘注谞讜 讘讚专讜诐 讜讗讬谉 讘注诇 讛讙讙 讬讻讜诇 诇诪讞讜转 讜讗讬谉 诇讚讘专 住讜祝. 讜讬"诇 讚诪砖讻讞转 诇讬' 讗诐 讛讗讞讚 谞讬讝讜拽 注"讬 讛诪专讝讘 砖讘爪驻讜谉 讜专讜爪讛 诇住诇拽 讛讝讬拽讜 讘讝讛 砖拽讜讘注讜 讘讚专讜诐 讜讗讬讚讱 讛诪讜讞讛 讗讬谉 诇讜 讛讬讝拽 专拽 诪谞讬注转 专讜讜讞讗 讗注"讙 讚诇讗 讛讜讛 诪讚转 住讚讜诐 讚讛专讬 讬砖 诇讜 诪谞讬注转 讛专讬讜讞 诪"诪 诇讗讜 讻诇 讻诪讬谞讬' 诇讛讝讬拽 诇讝讛 诪驻谞讬 专讜讜讞讗 讚讬诇讬' 讜讻谉 讘讛讬驻讜讱. 讜诪"诪 讗诐 讗讬专注 砖砖谞讬讛诐 砖讜讬诐 讘讛讬讝拽 讝讛 讘爪讚 讝讛 讜讝讛 讘爪讚 讝讛 爪"注 诇讚讬谞讗 诪讬 诪讜讞讛 讘诪讬:





驻转讞 注讬谞讬诐

转讜住' 诪爪讬讬谉 诪注专转讗 讜讻讜'. 注诪"砖 讛专诪讘"谉 讘讞讬讚讜砖讬讜 讜注诪"砖 讛专讘 驻专"讞 讘谞讬诪讜拽讬讜 讜注诪"砖 讘砖讜"转 讘讬转 讬注拽讘 住讬诪谉 驻"讜 讜注诪"砖 讗谞讬 讘注谞讬讬 讘住驻专讬 讛拽讟谉 砖注专 讬讜住祝 讚祝 爪"讙 注"讗 讘住"讚 注"砖 讘讗讜专讱 讜讛专讘 注讬讜谉 讬注拽讘 讻转讘 讚诪讛讗 讚讻讬 诪讟讗 诇诪注专转讗 讚讗讘专讛诐 讬砖 诇讛讜讻讬讞 讚讗祝 讗诐 诪转 注"讬 讛拽讘"讛 讬砖 讚讬谉 讟讜诪讗讛 注"砖 讜注诪"砖 诪讜专讬谞讜 讛专讘 讘转讬 讻讛讜谞讛 讞"讗 住讬诪谉 讻"讙 讚祝 拽讻"讚 住讜祝 注"讘 注"砖:

